
1.jautājums:
Ievērojot iepirkuma dokumentācijā ietvertās tehniskās specifikācijas 4. punktu, kā arī lai plānotu veļas savākšanu, lūdzam iesniegt sarakstu ar informāciju cik katrā stacionārā (savākšanas izsniegšanas vietā) ir veļas apmaiņas punkti, norādot - kabineta numuru, stāvu, kurā tas atrodas, dienas un laiku, kad tas jāapkalpo.

Atbilde:
Skatīt klāt pievienoto pielikumu ar struktūrvienību izvietojumu un apkalpošanas laiks saglabājas, kā tas ir norādīts Tehniskās specifikācijas I un II daļas 4.punktā.

2.jautājums:
Lūdzam sniegt informāciju, vai nodaļās, kurās ikdienā nodod līdz 50 kg veļas, ir efektīvi novietot konteinerus 100 kg transportēšanai?

Atbilde: 
Tiks veikti grozījumi tehniskās specifikācijas I un II daļas 1. punktā, izsakot to šādā redakcijā: 
„Prasības veļas mazgāšanas pakalpojuma uzsākšanai:
1.1. Izpildītājs nodrošina uz līguma darbības laiku Pasūtītāju ar veļas savākšanas konteineriem un maisiem tīrai un netīrai veļai. Nosakot, ka struktūrvienībās, kurās dienā nodotās veļas apjoms ir mazāks par 50 kg veļas apritei tiek izmantoti maisi vai konteineri, bet veļas apritei virs 50 kg/dienā tiek izmantoti konteineri. Līguma darbības laikā konteineru daudzums var mainīties, iepriekš saskaņojot to ar Izpildītāju. Prasības konteineriem:
1.1.1. Konteineriem jābūt no cinkota metāla ar auduma pārklāju, augstumā līdz 150 cm, platumā līdz 80 cm, vienā no sienas malām jābūt atverei veļas ievietošanai, lai atvieglotu tās iekraušanu, paredzamais veļas iekraušanas tilpums konteinerī – 60 - 100kg, tāpat konteineriem jābūt piemērotiem pārvietošanai gan iekštelpās, gan ārā;
1.1.2. Gumijas riteņi, kuri neatstāj pēdas uz virsmas;
1.1.3. Konteinera maksimālais svars ne lielāks par 50 kg;
1.1.4. Līguma izpildes laikā konteineru remontu nodrošina Izpildītājs, ja nepieciešams, aizvietojot bojātos konteinerus ar ekvivalentiem konteineriem.
1.2. Prasības maisiem:
1.2.1. Maisiem jābūt no polietilēna materiāla ar blīvumu ne mazāk kā 35 µg, aizsienamiem un drošai transportēšanai paredzētiem;
1.2.2. Ietilpība vismaz 50 kg,  
1.3.Veļas savākšana un nodošana notiek atbilstoši Tehniskās specifikācijas 4. punktam. Izpildītājs savāc visus netīrās veļas maisus un konteinerus neatkarīgi no tajos esošā veļas daudzuma.
1.4. Tīrās veļas nodošanu Izpildītājs veic tīros maisos un tīrajos un dezinficētos konteineros.”

Turklāt tiks veikti grozījumi līguma projektā, izsakot līguma projekta 2.2.punktu un 2.4.punktu šādā redakcijā:
„2.2.	Izpildītājs uz Līguma darbības laiku nodrošina Pasūtītāju ar speciāliem Veļas maisiem un Veļas konteineriem atbilstoši tehniskajā specifikācijā (Līguma Pielikumā Nr.1) noteiktajam. Izpildītājs piegādā Pasūtītājam nepieciešamos Veļas maisus līdz Pakalpojuma sniegšanas uzsākšanas brīdim, bet Pasūtītājam nepieciešamos Veļas konteinerus Izpildītājs piegādā 1 (viena) mēneša laikā pēc Līguma spēkā stāšanās brīža”.
„2.4.Pasūtītājs nodod Izpildītājam Veļu speciālos maisos vai konteineros atbilstoši tehniskajā specifikācijā (Līguma Pielikumā Nr.1) noteiktajam, atsevišķi atdalot inficēto Veļu no netīrās. Nododot Veļu Izpildītājam Pakalpojuma sniegšanai, Puses sastāda nodotās Veļas sarakstu”.

3.jautājums:
Latvijas Onkoloģijas centrā , Hipokrāta ielas pusē, rampas uzbrauktuves slīpums neļauj pa to droši transportēt veļas konteinerus. Kā plānots nodrošināt piegādes iespējamību? Kā tiks risināta situācija, ja drošas piegādes iespēja netiks nodrošināta? 

Atbilde:
Iespēju robežās tiks rasti risinājumi, lai mazinātu uzbrauktuves slīpumu, kā arī drošai veļas konteineru transportēšanai plānots nepārpildīt konteinerus, uzkrājot veļu vairākas dienas, bet izvest tos katru dienu, kas ļauj samazināt konteinera kopējo svaru un nodrošina drošāku pārvietošanu, mazinot nepieciešamo spēka pielietojumu un risku atpakaļslīdei.

4.jautājums:
Latvijas Onkoloģijas centrā, pagalma pusē, rampas nobrauktuves galā ir dzelzs konstrukcija, kas traucē veļas konteineru transportēšanu. Kā plānots nodrošināt transportēšanas iespējamību? Kā tiks risināta situācija, ja iespēja netiks nodrošināta? 

Atbilde:
Pasūtītājs apņemas novērst konstatēto problēmu, lai nodrošinātu konteineru transportēšanu.

5.jautājums:
Aicinām sniegt informāciju par citu piegādātāju piegādes laikiem (atkritumu izvedēji, pārtikas piegādātāji, bīstamo atkritumu izvedēji u.c.), lai netraucētu veļas piegādes procesu (būtu saprotams kā to plānot), tajā skaitā, lūdzam precizēt liftu izmantošanai piemērotus laikus.

Atbilde:
Pasūtītājs, norādot plānotos laikus veļas savākšanai un piegādei, ir ņēmis vērā citu pakalpojumu sniegšanas laiku, kuru nodrošināšanai ir plānots izmantot liftu, līdz ar to jau piedāvājot laikus, kas nedublēsies ar citiem pakalpojumiem, kuru laikā tiek izmantots lifts.

6.jautājums:
Latvijas Infektoloģijas centrā, divas no astoņām nodaļām, atrodas otrajā stāvā, kur vienīgā piekļuve ir pa trepēm, lūdzam izvērtēt konteineru nepieciešamību šajās nodaļās un sniegt skaidrojumu vai tas ir nepieciešams.

Atbilde:
Ņemot vērā neiespējamo tehnisko nodrošinājumu konteineru transportēšanai uz otro stāvu un šajās nodaļās esošo veļas apjomu, kas tiek nodots un saņemts, tad veļas transportēšanai var izmantot citu risinājumu, piemēram, maisus.

7.jautājums:
Vai ziemas periodā visos stacionāros piebrauktuves un rampas tiks attīrītas no sniega un apstrādātas ar pretslīdes materiāliem?

Atbilde:
Pasūtītājs nodrošina ziemas periodā visos stacionāros piebrauktuvju un rampu attīrīšanu no sniega, kā arī apstrādi ar pretslīdes materiālu.

Pielikumā: Veļas savākšanas un izsniegšanas punktu saraksts uz 3 (trīs) lapām.

